สัมมนาของที่ทำงาน พักที่หัวหิน ก็ต้องแวะกินอาหารมื้อกลางวันที่ชะอำ
เขาพามาร้านนี้ โอเคเลย ทั้งรสชาติและปริมาณ

ที่ตั้ง ร้านเป็นอาคารสูง ก่อนจะเลี้ยวไปเข้าซอยร้าน ได้เห็นทะเลนิดนึง  
ที่นั่งเยอะมาก โต๊ะสำหรับแปดคน ลุกนั่งลำบากนิดนึงเพราะเป็นเก้าอี้ยาว
คณะเรานั่งที่ชั้นสอง บันไดค่อนข้างสูงเหมือนกัน

เมนูอาหาร
โดยรวมรสชาติเข้มข้นแต่ไม่เผ็ดมาก ยกเว้นผัดฉ่า คุณภาพความสดก็โอเค
ปริมาณอาหารแบบว่าแต่ละจานเยอะมาก เหมาะสำหรับโต๊ะละแปดคน 
น้ำจิ้มซีฟู๊ดไม่เผ็ดเกินไป บางคนอาจรู้สึกว่าไม่จี๊ดจ๊าดเต็มที่ แต่เราชอบนะ ไม่เปรี้ยวปรี๊ดเกินไป
- กุ้งทอดเกลือ เป็นกุ้งตัวเล็กแกะเปลือก รสชาติกำลังดี ไม่เค็มเกิน 
- ปลากะพงทอดน้ำปลา ปลาตัวใหญ่ เนื้อกรอบนอกนุ่มใน เนื้อค่อนข้างเยอะ
- ส้มตำปูม้า รสชาติดี รสจัดแต่ไม่เผ็ดเกิน 
- ผัดฉ่าเนื้อปลา แบบว่าเผ็ดมาก ประกอบกับปริมาณอาหารทุกอย่างเยอะ จานนี้เลยไม่หมด
- ต้มยำน้ำใส ไม่เผ็ดมาก เครื่องเยอะทั้งเนื้อทั้งเห็ด ความเปรี้ยวกำลังดี
- ข้าวผัดปู (ไม่มีภาพ) รสชาติดี กะว่าจะเติม ก็ไม่ทันแล้ว จานนี้ได้รับความนิยม

การบริการ ค่อนข้างรวดเร็ว ห้องน้ำก็สะอาดดี


18 ธ.ค. 2558


